b'\n_START_ARTICLE_\nTurizmas Lietuvoje\n_START_PARAGRAPH_\nTurizmas Lietuvoje\xc2\xa0\xe2\x80\x93 turizmas pl\xc4\x97tojamas Lietuvoje. Pagal 2016 m. apgyvendinimo \xc4\xafstaig\xc5\xb3 statistik\xc4\x85, Lietuvoje pernai apsilank\xc4\x97 ir bent vien\xc4\x85 nakt\xc4\xaf praleido 1,49 mln. turist\xc5\xb3 i\xc5\xa1 u\xc5\xbesienio, t. y. 9,4 proc. daugiau nei 2015 m. Vietini\xc5\xb3 turist\xc5\xb3 skai\xc4\x8dius augo 10,2 proc. \xe2\x80\x93 po Lietuv\xc4\x85 pra\xc4\x97jusiais metais keliavo ir bent vienai nakvynei \xc5\xa1alies apgyvendinimo \xc4\xafstaigose apsistojo 1,26 mln. gyventoj\xc5\xb3. Bendras Lietuvos turizmo augimas 2016 m. siekia 9,8 proc. Turizmas Lietuvoje sudaro 1,7 proc. bendrojo vidaus produkto, sektoriuje dirba 22,5 t\xc5\xabkst. darbuotoj\xc5\xb3 (1,7\xc2\xa0% visos darbo j\xc4\x97gos)._NEWLINE_Nuo 2013 m. rengiama kasmetin\xc4\x97, tarptautin\xc4\x97 turizmo, kelioni\xc5\xb3 ir aktyvaus laisvalaikio paroda \xe2\x80\x9eAdventur\xe2\x80\x9c, vykstanti Vilniuje, LITEXPO parod\xc5\xb3 sal\xc4\x97je, sutraukianti beveik 30 t\xc5\xabkst. lankytoj\xc5\xb3.\n_START_SECTION_\nLankytinos vietov\xc4\x97s\n_START_PARAGRAPH_\nLietuvoje populiariausias kult\xc5\xabrinis, gamtinis turizmas. Lankytin\xc5\xb3 viet\xc5\xb3 skai\xc4\x8dius siekia 1 000. Galima aplankyti UNESCO ar tautinio paveldo objektus, keliauti po skirtingus etnokult\xc5\xabrinius regionus, dom\xc4\x97tis j\xc5\xb3 tarme, gyvensenos, elgsenos bruo\xc5\xbeais, ragauti autenti\xc5\xa1kus patiekalus (kulinarinis turizmas).'